Αμανπιαρε !... : ΠΟΛΙΤΙΚΕΣ ΑΠΟΨΕΙΣ...Τι πληρωνει ο λαος!.....Απο τον δικηγορο ΠΑΝΤΕΛΗ ΚΑΜΑ.\nΠΟΛΙΤΙΚΕΣ ΑΠΟΨΕΙΣ...Τι πληρωνει ο λαος!.....Απο τον δικηγορο ΠΑΝΤΕΛΗ ΚΑΜΑ.\nΑκριβώς λοιπόν, επειδή ο ελληνικός λαός έχει πληρώσει και πληρώνει με αίμα τη δημοσιονομική προσαρμογή της χώρας, του αξίζουν έντιμες εξηγήσεις. Ο ΣΥΡΙΖΑ που επιχειρεί να προκαλέσει εκλογες, οφείλει να πει τι ακριβώς θα πράξει αν γινει κυβερνηση, με το χρέος και τη διαπραγμάτευση με τους εταίρους.\nΤι θα πράξει αν οι ευρωπαίοι απορρίψουν τις προτάσεις του. Επείδη έχουν ακουστεί σκληρές φράσεις και έχουν γινει ακομα σκληρότερες πράξεις απο την πλευρά του, εγω δεν θα ειμαι ακραίος. Ομως θα αναρωτηθώ:\nαν οδηγηθούμε σε αδιέξοδο με τους ευρωπαίους και αναγκαστούμε να διαγράψουμε μονομερως, το χρέος( που έχουν στα χέρια τους τα ευρωπαϊκά κράτη), εύκολα αντιλαμβανόμαστε οτι οδηγούμαστε σε έξοδο απο το ευρώ.\nΔηλαδή σε ενα υποτιμημένο νόμισμα, δηλαδή έχουμε ήδη μια εσωτερική υποτίμηση της τάξης του25% και θα προστεθεί και μια απροσδιόριστη υποτίμηση νομίσματος. Μπορεί κάποιος να διανοηθεί πόση φτώχεια σημαίνει αυτο;\nΕιναι δυνατόν στην περίπτωση αυτη, όσοι έχουν βγάλει κεφαλαία στο εξωτερικό να τα επανεισαγουν αγοράζοντας τις περιουσίες του κοσμάκη αντί πινακίου φακής;\nΔίνω απλά κάποιες δύσκολες διαστάσεις του ελληνικού προβλήματος αφήνοντας τους χαρακτηρισμούς στην Άκρη. Ολοι οφείλουν την αλήθεια. Παντως εγω αν συμβει το κακό σενάριο, δεν θα πω κανέναν οτι ειναι τσολακογλου ή εγκληματίας.


Μπλατ: «Αξίζαμε την νίκη» - RedNews.gr - Τα νέα του Ολυμπιακού\nΜπλατ: «Αξίζαμε την νίκη»\nΟ Ολυμπιακός… άλωσε την Μόσχα, διαλύοντας την Χίμκι, με τον Ντέιβιντ Μπλατ να χαρακτηρίζει δίκαιη την επικράτηση της ομάδας του.\n«Όπως έχω πει, πραγματικά πιστεύω πως το πρώτο παιχνίδι εκτός έδρας είναι καλό για την ψυχολογία, όπου έχουμε ένα πλεονέκτημα αν είμαστε πιο έτοιμοι, όπως συνέβη απόψε.\nΑν θέλεις να είσαι καλή ομάδα, επιθετικά ριμπάουντ και καλή κυκλοφορία μπάλας είναι δύο από τα στοιχεία που πρέπει να κάνεις. Γυρίσαμε τη μπάλα πολύ καλά απόψε, τα παιδιά έπαιξαν ο ένας για τον άλλο και στις δύο πλευρές του παρκέ και αξίζαμε τη νίκη».\nΒεζένκοφ: «Συνεχίζουμε να δουλεύουμε»\nΣπανούλης: «Παίξαμε σαν μια γροθιά»


Περιοδικό Highlights – Homo Informaticus\nΠανελλήνιος Μαθητικός Διαγωνισμός Ζωγραφικής-Δημιουργικού Σχεδίου Εξωφύλλου Σχολικού Βιβλίου\nΤο περιοδικό Highlights είναι ένα γενικού ενδιαφέροντος περιοδικό για παιδιά 6-12 ετών. Ιστορίες που ενδιαφέρουν τους εκδότες για το επόμενο τεύχος:\nΙστορικά μυθιστορήματα εκτός Β’ Παγκοσμίου Πολέμου.\nΙστορίες – κόμικ\nΈκταση ως 750 λέξεις. Αμοιβή ως $75 και $40 για παζλ και λοιπές δραστηριότητες.\nΔιορία υποβολών ως την 31η Μαΐου 2019. Περισσότερες πληροφορίες στην ιστοσελίδα της λογοτεχνικής πρόσκλησης.


Λαμία-ΠΑΣ Γιάννινα 0-0: "Χ"ασμουρηθήκαμε | Sportstonoto\nΗ Λαμία αναδείχθηκε ισόπαλη 0-0 με τον ΠΑΣ Γιάννινα στο ΔΑΚ, σε μία αναμέτρηση με ελάχιστες καλές στιγμές. Καλύτεροι στο δεύτερο μέρος οι γηπεδούχοι, αλλά ο Γιούρι Λοντίγκιν κράτησε όρθια την ομάδα του.\nΧωρίς νικητή ολοκληρώθηκε η αναμέτρηση μεταξύ της Λαμίας και του ΠΑΣ Γιάννινα για την 24η αγωνιστική της Super League Interwetten. Οι γηπεδούχοι είχαν καλύτερη εικόνα στο μεγαλύτερο μέρος του αγώνα, αλλά πέρα από μία μεγάλη ευκαιρία του Μπατσάνα Αραμπούλι στο 66′, δεν απείλησαν ιδιαίτερα την εστία του Λοντίγκιν.\nΩστόσο, ο Ρώσος τερματοφύλακας στη φάση που χρειάστηκε δήλωσε “παρών” και κράτησε όρθια την ομάδα του, ενώ κάτι αντίστοιχο έκανε ο Επασί στο πρώτο ημίχρονο σε κοντινή κεφαλιά του Κάργα.\nΑΛΛΗΛΟΕΞΟΥΔΕΤΕΡΩΣΗ ΣΤΟ ΠΡΩΤΟ ΜΕΡΟΣ\nΟι δύο ομάδες μπήκαν με διάθεση στον αγωνιστικό χώρο και θέλησαν να επιβάλλουν το ρυθμό τους, ενώ δεν έλειψαν κι οι δυνατές μονομαχίες, ειδικά στο χώρο της μεσαίας γραμμής. Η Λαμία έδειχνε να πατάει καλύτερα στα πρώτα λεπτά, πίεσε ψηλά και δημιούργησε σημαντικά προβλήματα στον τομέα της ανάπτυξης στον αντίπαλό της. Ωστόσο, πέρα από δύο σουτ του Γιάννη Σκόνδρα (3′) και του Μπατσάνα Αραμπούλι (18′), τα οποία δεν ανησύχησαν τον Γιούρι Λοντίγκιν, οι Φθιώτες δεν απείλησαν με αξιώσεις την εστία του ΠΑΣ.\nΑπό την άλλη πλευρά, η ομάδα του Αργύρη Γιαννίκη άρχισε να ανεβάζει στροφές μετά το 20ό λεπτό, επιχειρώντας να “χτυπήσει” στις αντεπιθέσεις με τους ταχύτατους Ελευθεριάδη και Παμλίδη. Παρ’ όλα αυτά, η πρώτη αξιόλογη φάση στην αναμέτρηση ήρθε από στημένη φάση, με τον Μανώλη Σάλιακα να εκτελεί το κόρνερ, τον Γιάννη Κάργα να παίρνει ανενόχλητος την κεφαλιά από το ύψος της μικρής περιοχής και τον Επασί να αποκρούει εντυπωσιακά. Οι Ηπειρώτες διατήρησαν τον έλεγχο, αλλά προσπάθησαν να απειλήσουν με μακρινά, τα οποία δεν δημιούργησαν προβλήματα στον Επασί.\nΟ ΛΟΝΤΙΓΚΙΝ ΚΡΑΤΗΣΕ ΟΡΘΙΟ ΤΟΝ ΑΚΙΝΔΥΝΟ ΠΑΣ\nΗ εικόνα δεν άλλαξε ιδιαίτερα στο δεύτερο μέρος, με τις δύο ομάδες να αδυνατούν να δημιουργήσουν αξιόλογες φάσεις. Ο Μιχάλης Γρηγορίου, βλέποντας πως η ομάδα του παραμένει ακίνδυνη, προχώρησε σε μία αλλαγή, με τον Αντάμα Μπα να περνάει στη θέση του Ρόμανιτς, ο οποίος κινήθηκε στα ρηχά. Μία κίνηση που βοήθησε στην άνοδο των γηπεδούχων και στη βελτίωσή τους επιθετικά. Μάλιστα. στο 66ο λεπτό η Λαμία έφτασε μία “ανάσα” από το 1-0, αλλά ο Λοντίγκιν με μία εντυπωσιακή επέμβαση αρνήθηκε το γκολ στον Αραμπούλι, σε μία φάση που άρχισε από τους Ντέλετιτς και Μπα.\nRelated TopicsSuper LeagueΛαμίαΠΑΣ Γιάννινα


Δεν πίστευαν στα μάτια τους οι πελάτες των σούπερ μάρκετ: Δείτε τι αντίκρισαν - xristika.gr\n16, Μάι, 2022 | 10:11\nΕΙΔΗΣΕΙΣ ΤΩΡΑ - ΤΕΛΕΥΤΑΙΑ ΝΕΑ ΣΗΜΕΡΑ LIVE ΕΠΙΧΕΙΡΗΣΕΙΣ 09|06|2021\nΣούπερ μάρκετ: Απίστευτες αυξήσεις σε όλα τα προϊόντα. Γιατί καταγράφονται τόσο μεγάλες ανατιμήσεις. Ανησυχία και στο υπουργείο Οικονομικών που ψάχνει τρόπους για να βάλει «φρένο». Όλες οι λεπτομέρειες στο xristika.gr.\nΑΥΞΗΣΕΙΣ ΤΙΜΩΝ ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΕΛΛΗΝΙΚΑ ΣΟΥΠΕΡ ΜΑΡΚΕΤ ΚΑΤΑΝΑΛΩΤΕΣ ΠΡΟΪΟΝΤΑ ΣΟΥΠΕΡ ΜΑΡΚΕΤ ΤΙΜΕΣ ΠΡΟΪΟΝΤΩΝ ΥΠΟΥΡΓΕΙΟ ΟΙΚΟΝΟΜΙΚΩΝ


BABYSITTERS ΑΞΕΣΟΥΑΡ(FXG94) - FXG94\nΚωδ. Προϊόντος: FXG94\nOι κούκλες και τα παιχνίδια της σειράς Barbie Skipper Babysitters Inc. επιτρέπουν στα παιδιά να παίξουν το ρόλο της μπέιμπι σίτερ! Κάθε σετ περιλαμβάνει μία μικρή κούκλα, νήπιο ή μωράκι, για να φροντίσετε, και ένα αξεσουάρ. Διαλέξτε ανάμεσα στη μικρή κούκλα με το αξεσουάρ παιδικής χαράς ή ένα από τα δύο μωράκια με το καρότσι και το αποσπώμενο βρεφικό ριλάξ. Τα παιδιά που αγαπούν τα μωρά ή εκείνα που περιμένουν αδερφάκι θα ενθουσιαστούν παίζοντας με αυτά τα σετ. Στην παιδική χαρά, μπορούν να βοηθήσουν το νήπιο να ανέβει τη σκάλα, να κάνει τσουλήθρα και να προσγειωθεί στο κουτί της άμμου που έχει φτυαράκι και κουβαδάκι. Στο σετ με το καρότσι, μπορούν να βάλουν μέσα το μωράκι και να σπρώξουν για να το πάνε βόλτα ή να βγάλουν το κάθισμα και να το χρησιμοποιήσουν ως ριλάξ, να σκεπάσουν το μωρό με την κουβερτούλα και να το ταΐσουν με το μπιμπερό. Το καλάθι κάτω από το κάθισμα του καροτσιού χωράει τα αξεσουάρ του μωρού καθώς πάει βόλτα. Οι κούκλες έχουν χαριτωμένες εμφανίσεις: πουκάμισο, σορτσάκι και παπούτσια για το νήπιο και αποσπώμενη πάνα για τα μωράκια. Αυτές οι κουκλίτσες είναι τόσο αξιολάτρευτες που τα παιδιά θα εμπνευστούν πολλές ιστορίες αγάπης και φροντίδας! Συλλέξτε όλες τις κούκλες και τα παιχνίδια Skipper Babysitters Inc. για πολλές διασκεδαστικές ιστορίες. Περιλαμβάνει κούκλα νήπιο ή κούκλα μωράκι, θεματικό αξεσουάρ και μικρότερα κομμάτια.\nΕτικέτες: BABYSITTERS ΑΞΕΣΟΥΑΡ(FXG94) , FXG94 ,


ΤΣΣΚΑ Μόσχας – Ερυθρός Αστέρας 78-76 | in.gr\n15 Οκτωβρίου 2021, 22:29\nΗ ΤΣΣΚΑ Μόσχας χρειάστηκε να περιμένει μέχρι τις τελευταίες στιγμές της τέταρτης περιόδου για να καθαρίσει την αναμέτρηση απέναντι στον πολύ ανταγωνιστικό Ερυθρό Αστέρα, ωστόσο μπόρεσε να κάμψει την αντίσταση των Σέρβων επικρατώντας με σκορ 78-76.\nΣτο πρώτο μέρος η ΤΣΣΚΑ Μόσχας ξεκίνησε καλύτερα παίζοντας αρκετά σκληρή άμυνα και βάζοντας δύσκολα στον Ερυθρό Αστέρα που άργησε να βρει ρυθμό. Στη συνέχεια όμως οι Σέρβοι άρχισαν να πατούν καλύτερα στο παρκέ, μειώνοντας τη διαφορά και κάνοντας μια ιδιαίτερα ανταγωνιστική δεύτερη περίοδο. Έτσι λοιπόν οι δύο ομάδες πήγαν στα αποδυτήρια με το σκορ να είναι ισόπαλο στο 42-42.\nΠοδόσφαιρο LIVE: ΟΦΗ – Ολυμπιακός 4 λεπτά πριν


Σάκκαρη: Προκρίθηκε στον τελικό του Ραμπάτ! Διεκδικεί τον πρώτο τίτλο της\nΔημοσιεύτηκε: Παρασκευή, 03 Μαΐου 2019 20:35\nΗ Μάρια Σάκκαρη πήρε την πρόκριση για τον τελικό του Marocco Open. Η Ελληνίδα τενίστρια επικράτησε με 2-0 σετ της Άλισον Βαν Ούιτβανκ και θα διεκδικήσει την Κυριακή (5/5) τον πρώτο της τίτλο.\nΗ Μαρία Σάκκαρη προκρίθηκε για δεύτερη φορά στην καριέρα της σε τελικό της WTA. Η Ελληνίδα τενίστρια νίκησε με 2-0 σετ την Άλισον Βαν Ούιτβανκ και πήρε την πρόκριση για τον τελικό Grand Prix SAR La Princesse Lalla Meryem στο Ραμπάτ.\nΗ Σάκκαρη επικράτησε με 6-4, 6-4 και θα έχει την ευκαιρία να διεκδικήσει τον πρώτο της τίτλο απέναντι στην Τζο Κόντα. Η Βρετανίδα νίκησε με 6-2, 7-6(7) την Αυστραλέζα Άλια Τομλγιάνοβιτς, στον άλλο ημιτελικό.\nΟ τελικός θα γίνει την Κυριακή (5/5) το μεσημέρι (13:00).


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: AΓΙΕΣ ΕΙΚΟΝΕΣ. Η ΣΗΜΑΣΙΑ ΚΑΙ Η ΑΞΙΑ ΓΙΑ ΤΟΥΣ ΧΡΙΣΤΙΑΝΟΥΣ\nAΓΙΕΣ ΕΙΚΟΝΕΣ. Η ΣΗΜΑΣΙΑ ΚΑΙ Η ΑΞΙΑ ΓΙΑ ΤΟΥΣ ΧΡΙΣΤΙΑΝΟΥΣ\nΟι Άγιες Εικόνες τόσο ως τοιχογραφίες, όσο και ως φορητές, αποτελούν ένα μεγάλο μυστικό και πνευματικό θησαυρό της Εκκλησίας μας.\nΟι τοιχογραφίες με την αντοχή τους στις χιλιετηρίδες είναι ένα αληθινό ζωγραφισμένο Ευαγγέλιο.\nΟι φορητές εικόνες με τη Χάρη του Αγίου Πνεύματος μεταδίδουν την πνευματική αγάπη και αποτελούν μια αιώνια μεσιτεία των Αγίων και της Παναγίας στον ουρανό για τη σωτηρία των ψυχών μας. Για τις Άγιες Εικόνες ειπώθηκαν και γράφτηκαν πολλά από μεγάλους Θεολόγους. Προπάντων οι Άγιοι Πατέρες δίδαξαν να τις τιμούμε και να τις προσκυνούμε, σεβόμενοι τα πρόσωπα που εικονίζονται σε αυτές.\nΘαυμάζουν την αρχαιότητά τους, τα χρώματα και την τέχνη των, αλλά δεν συλλαμβάνουν και δεν συναισθάνονται όλοι το πνεύμα των Αγίων Εικόνων.\nΥπάρχουν όμως οι πιστοί που αγαπούν την Εκκλησία, το Χριστό, την Παναγία και τους Αγίους και αισθάνονται τη διηνεκή παρουσία τους μέσω των Ιερών Εικόνων.\nΟι Εικόνες διευκολύνουν την κοινωνία με τον Κύριο, την Παναγία και τους Αγίους μέσω της προσευχής και μας βοηθούν να διατηρούμε συνεχή διάλογο με το Θείο.\nΕίναι πολύ σπουδαίο να γονατίζει κανείς μπροστά σε μια Εικόνα και αμέσως ο νους του να πηγαίνει στο Χριστό μας.\nΒέβαια μπορούμε να προσευχηθούμε και χωρίς να έχουμε μπροστά μας Εικόνες, αλλά ο απλός χριστιανός αυτοσυγκεντρώνεται και μπαίνει στην ατμόσφαιρα της προσευχής πολύ ποιο εύκολα σε μια Εικόνα.\nΑισθάνεται αμέσως τη Χάρη του Αγίου Πνεύματος στην καρδιά του και αναδύεται σχέση εμπιστοσύνης με τον εικονιζόμενο Άγιο.\nΕπομένως οι Εικόνες είναι καταφύγιο της ζωντανής προσευχής μας.\nΓιαυτό τις ασπαζόμαστε, τις φοράμε, τις μεταφέρουμε μαζί μας στα ταξίδια, γεμίζουμε τα σπίτια μας, κλαίμε σε καιρούς δοκιμασίας ή ψάλλουμε ύμνους σε στιγμές χαράς, με την πίστη ότι όλα αυτά υψώνονται αμέσως στο Θεό, την Παναγία και τους Αγίους.\nΟι Άγιες Εικόνες συντομεύουν το δρόμο μεταξύ Θεού και χριστιανών, διατηρούν πάντοτε την επικοινωνία με το Θείο, υψώνουν το χριστιανό στον Ουρανό και κατεβάζουν το Θεό στη Γη.\n‘ Ετσι μόνο εξηγείται γιατί εμείς οι Ορθόδοξοι είμαστε τόσο δεμένοι με τις Άγιες Εικόνες.\nΤα νεοβάπτιστα βρέφη εκκλησιάζονται μετά από 40 ημέρες.\nΟι νιόπαντροι εκλέγουν την εικόνα του Προστάτη Αγίου τους.\nΠαλαιότερα όταν η νύφη βάδιζε προς την Εκκλησία προηγείτο μια Εικόνα, συνήθως της Παναγίας σαν διαπίστωση ότι ο Χριστός και η Θεομήτωρ θα είναι παρόντες, όπως στο γάμο της Κανά.\nΑκόμη σε όλες τις τελετές, εγκαίνια, αγιασμούς, ευχέλαια που γίνονται με την ευλογία της Εκκλησίας μας οι ιερείς έχουν μαζί τους μια εικόνα που δηλώνει την παρουσία του Θεού.\nΑπό όλα αυτά που αναφέραμε βγάζουμε το συμπέρασμα ότι δια μέσου των εικόνων συναντιόμαστε με τους Αγίους, τους λέμε τα προβλήματά μας και ζητάμε τη βοήθειά τους.\nΟρθοδοξία λοιπόν χωρίς εικόνες είναι ελλειπής λατρεία, στερούμενη πνευματικής ανάτασης.\nΤο σπίτι κάθε χριστιανού χωρίς εικόνες φαίνεται έρημο και απροστάτευτο.\nΚόσμημα της Ορθοδοξίας οι Άγιες Εικόνες διατηρούν την παράδοση των Πατέρων και των προγόνων μας και την ενότητα της θρησκείας και του Έθνους.\nΗ εικονογραφία άρχισε από τα χρόνια του Κυρίου και συνεχίζεται μέχρι σήμερα.\nΠρώτοι εικονογράφοι ήταν οι Ευαγγελιστές.\nΣήμερα σε Όλο τον Ορθόδοξο κόσμο, τις Εκκλησίες τα μοναστήρια αλλά και σε εκθέσεις και στα σπίτια υπάρχουν εκατομμύρια εικόνες.\nΕιδικότερα σε αρκετές Μονές φυλάσσονται σπάνιες και θαυματουργές εικόνες που χρονολογούνται πριν και 2000 χρόνια.\nΓια τα θαύματα των Ιερών Εικόνων έχουν γραφτεί εκατομμύρια τόμοι βιβλίων.\nΟι περισσότερες θαυματουργές εικόνες είναι της Παναγίας και πρέπει να δικαιολογήσουμε τη μεγάλη τιμή και ευλάβεια που επιδεικνύει ο λαός μας στη Θεομήτορα.\nΦυσικά εκείνο που πρέπει να έχουμε υπόψη μας εμείς οι χριστιανοί είναι ότι η επιθυμία του Θεού είναι να μη γίνει η πίστη θέαμα και το θαύμα πηγή εκμετάλλευσης.\nΜΕΛΕΤΗ – ΕΡΕΥΝΑ- ΣΧΟΛΙΑ-ΕΠΙΣΗΜΑΝΣΕΙΣ


Κύπελλο Χώματος 2017 - 2. Ράλλυ Σπριντ «Γιώργος Μοσχούς»- review- Πρώτοι οι Χαλκιάς- Κόντος με ότι κι αν τρέχουν! - GRally\nΟι Θέμης Χαλκιάς- Κώστας Κόντος ήταν οι νικητές του Ράλλυ Σπριντ «Γιώργος Μοσχούς», δεύτερου γύρου του Κύπελλο Ράλλυ Χώματος που διεξήχθη με απόλυτη επιτυχία στις Καρούτες, μια από τις καλύτερες ειδικές της Ελλάδας! Οι νικητές οδήγησαν αυτή τη φορά ένα Mitsubishi Lancer Evo IX και όχι το γνωστό Subaru Impreza Sti με το οποίο τους έχουμε συνηθίσει και δεν δυσκολεύτηκαν να σημειώσουν τη δεύτερη φετινή τους νίκη στο θεσμό. Έκαναν τη διαφορά στο πρώτο πέρασμα, αφήνοντας τους βασικούς τους αντιπάλους 16 δευτερόλεπτα πίσω και στη συνέχεια έλεγξαν το ρυθμό τους κάνοντας παράλληλα μια καλή προπόνηση για το Ράλλυ Ακρόπολις που θα περιλαμβάνει τις Καρούτες και θα πραγματοποιηθεί σε 3 εβδομάδες.\nΟι Χρυσόστομος Καρέλλης- Λεωνίδας Μαχαίρας ακολούθησαν τους νικητές, κάνοντας ιδιαίτερα μαθήματα στο χώμα, σε μια επιφάνεια που δεν τη γνωρίζουν καλά. Οι χρόνοι τους με το Mitsubishi Lancer Evo IX στο οποίο εξοικειώνονται σιγά σιγά βελτιωνόταν πέρασμα με πέρασμα και περιμένουμε να τους δούμε ακόμα πιο ανταγωνιστικούς στη συνέχεια.\nΩραία μονομαχία είχαμε για το τρίτο σκαλί του βάθρου στις Καρούτες με τέσσερα πληρώματα να το διεκδικούν! Αυτοί που κατάφεραν τελικά να ανεβούν στο podium ήταν οι Νικόλας Χαλιβελάκης- Παναγιώτης Τριανταφυλλίδης (Mitsubishi Lancer Evo IX) σε μια από τις καλύτερες εμφανίσεις του οδηγού στο χώμα. Η βελτίωση των επιδόσεων του πληρώματος ήταν θεαματική σε κάθε πέρασμα, με αποκορύφωμα στην τελευταία ειδική όπου και έκλεψαν την τρίτη θέση από τους Γιάννη Μποζιονέλο- Βαγγέλη Παναρίτη (Mitsubishi Lancer Evo VI), που είχαν πρόβλημα με τα φρένα τους, για λιγότερα από 5 δευτερόλεπτα!\nΟι Χρήστος Παλαιολόγος- Δημήτρης Σελλής (Mitsubishi Lancer Evo VIII) ακολούθησαν πέμπτοι, μπροστά από τους Στέφανο Θεοχαρόπουλο-Γιώργο Κότσαλη (Mitsubishi Lancer Evo IX) που είχαν κλατάρισμα στην τελευταία ειδική και έχασαν την ευκαιρία να διεκδικήσουν το βάθρο.\nΠρώτοι δικίνητοι τερμάτισαν οι Γιάννης και Βαγγέλης Ακράτος με Renault Clio R3 αν και έχασαν αρκετό χρόνο στην πρώτη ειδική πέφτοντας στη σκόνη προπορευόμενου αγωνιστικού. Οι Θόδωρος Τσάκαλος- Αποστόλης Κοτρωνής (Toyota Yaris) που προηγήθηκαν στο ξεκίνημα εγκατέλειψαν άδοξα από ντίζα γκαζιού, αφήνοντας τη νίκη στη C6 και τη δεύτερη θέση στην F2 στους «El Nak Jr.»- Ανδρέα Βίγκο (MG ZR 105) που για ακόμα έναν αγώνα πέτυχαν το στόχο τους βελτιώνοντας βήμα-βήμα τους χρόνους τους.\nΣτην F2 ακολούθησαν οι Νίκος Ντάβαρης- Βασιλική Ψαράκη (Renault Clio RS), Άρης Στιβαχτάρης- Μιχάλης Μίχας (MG ZR 160) και «Κούγιας Jr.»- Βασίλης Κούγιας (Peugeot 206 RC) μετά από όμορφη μάχη μεταξύ τους καθ’ όλη τη διάρκεια του αγώνα, με τον τελευταίο να κάνει την πρώτη του εμφάνιση σαν οδηγός σε αγώνα ράλλυ!\nΤο βάθρο της C6 συμπλήρωσαν, πίσω από τους «El Nak Jr.»- Βίγκο, οι Παναγιώτης Πανούτσος- Φώτης Αλεξανδρόπουλος (Toyota Yaris) και οι «Arma»- «Armaki» χωρίς να μπορέσουν να απειλήσουν τους πρώτους.\nΟικογενειακή υπόθεση ήταν η διάκριση στην κατηγορία των Ιστορικών για τους Παραδείσηδες. Ο πατήρ Γιώργος με συνοδηγό τον Μιχάλη Φράγκου (Ford Escort MK I) αποδείχθηκαν πιο αποτελεσματικοί και με σταθερό ρυθμό κατάφεραν να κρατηθούν μπροστά από τον υιό Παναγιώτη που αγωνίστηκε με τον Κώστα Ποιμενίδη πλάι του στο πρωτοεμφανιζόμενο Ford Escort BDA. Οι τελευταίοι σημείωσαν την ταχύτερη επίδοση με διαφορά στο δεύτερο και τρίτο πέρασμα, όμως ο πολύτιμος χρόνος που έχασαν στο πρώτο, τους στέρησε τη νίκη για μόλις 7 δευτερόλεπτα! Ακόμα ένα Ford Escort, αυτό των Μιχάλη Λυκάκη- Γιάννη Τζόγια τερμάτισε στην τρίτη θέση της κατηγορίας.\nΚι ενώ το κύπελλο χώματος θα περιμένει μέχρι το φθινόπωρο για την συνέχιση του, οι χωμάτινοι αγώνες συνεχίζονται στις αρχές του Ιούνη με το πρωταθληματικό Ράλλυ Ακρόπολις που μετράει και φέτος στο Ευρωπαϊκό Πρωτάθλημα Ράλλυ! Να είστε όλοι εκεί!\nPrevious PostΚύπελλο Χώματος 2017 – 2. Ράλλυ Σπριντ «Γιώργος Μοσχούς»- εκκίνηση- Στην Ιτέα!\nNext PostΆσφαλτος 2017 – Περιφ. Β. Ελλάδας – 1. Ράλλυ Σπριντ Φίλιππος – review: Έλαμψαν οι Μπρόζος- Βογιαντζής με τη Citroen ZX Kit Car!


Η νέα κολεξιόν της Intimissimi Uomo κρύβει ένα μυστικό | Andro\nΗ Ιταλική φίρμα παρουσιάζει την αντρική συλλογή της για το χειμώνα 2018-19 με πρωτοποριακές ίνες που σε χαμηλή θερμοκρασία αυξάνουν τη ζεστασιά του σώματος αλλά και επιτρέπουν στο δέρμα να αναπνέει διαρκώς.\nΑπλό και καθαρό στυλ που μπορεί να μας ακολουθεί 24/7.\nΑς πούμε μια αλήθεια: Πόσες φορές έχουμε ακούσει για ένα brand πως απευθύνεται στον άντρα που προσέχει τον εαυτό του; Πόσες φορές έχουμε ακούσει πως αυτό το brand είναι το μόνο που μπορεί να “διαβάσει” το DNA μας, το μόνο που μπορεί να ακουμπήσει στις κλασικές γραμμές μας, το μόνο που μπορεί να μας κάνει να ξεχωρίσουμε με άνεση, και πρακτικότητα; Ας πούμε άπειρες.\nΚαι πόσες φορές αυτό ισχύει -αφήνοντας τους πειραματισμούς στην άκρη- ώστε να απολαύσουμε ένα απλό και καθαρό στυλ που μπορεί να μας ακολουθεί (δηλαδή να φοριέται) 24/7, δηλαδή συνέχεια, εντός και εκτός σπιτιού;\nΠερπατάω σε μια πόλη που δεν μπορεί να αποφασίσει τι θέλει: Οι αυξομειώσεις στην θερμοκρασία μπορούν να αποσυντονίσουν και τον πιο ψύχραιμο. Το κρύο δεν είναι παντού το ίδιο: αλλού υπάρχει υγρασία, αλλού χαμηλή θερμοκρασία, air condition στο φουλ, κεντρική θέρμανση που δεν δουλεύει, εσωτερικοί χώροι, εξωτερικοί χώροι, υπέροχες λιακάδες, ξαφνικές μπόρες. Ειδικά το χειμώνα χρειάζεσαι ζεστά, αλλά ελαφριά ρούχα που να προσαρμόζονται στην εξωτερική θερμοκρασία και να κρατάνε σταθερή τη θερμοκρασία του σώματος εκείνου που τα φορά.\nΟι νέες ίνες μπορούν και αυξάνουν την θερμοκρασία του σώματος σε χαμηλή θερμοκρασία περιβάλλοντος ενώ επιτρέπουν διαρκώς στο δέρμα να αναπνέει.Tweet\nΗ νέα συλλογή της Intimissimi Uomo που έχει επεκταθεί σημαντικά, με ευπροσάρμοστα κομμάτια που μπορούν να φορεθούν παντού, απαντά στις παραπάνω ανησυχίες. Με το ελαφρύ βαμβάκι Supima, το ζεστό modal/κασμίρ με 2×2 rib πλέξη και το μαλλί Merinos που “υφαίνει” μακρυμάνικα πλεκτά.\nΗ προφανής ερώτηση είναι αν αυτά τα νήματα ταιριάζουν σε όλους τους σωματότυπους.\nΜοναδικά λεπτά κασμιρένια ζιβάγκο που διατηρούν την θερμοκρασία μας σταθερή.\nΗ απάντηση είναι «ναι». Και τούτο διότι η υψηλή περιεκτικότητα σε modal προσδίδει στο ύφασμα αυξανόμενη απαλότητα και ελαστικότητα. Κάτι που επιτρέπει την πολύ άνετη εφαρμογή στο σώμα. Είτε κανείς είναι λεπτός ή έχει κάποια κιλά παραπάνω, είτε έχει μυώδες σώμα είτε λιγότερο γραμμωμένο\nΗ λεπτότητα παντρεύεται με τη απαλότητα. Κάπως έτσι, το εσωτερικό τύπου fleece στα λεπτά υφάσματα αυξάνει την αίσθηση της ζεστασιάς. Επίσης, σημαντικό asset είναι ότι ο συνδυασμός λεπτότητας και πάχους του υφάσματος επιτρέπει στο δέρμα να αναπνέει (η λεγόμενη διαπνοή).\nTo φιλικό Modal Cashmere\nΑν σας αρέσουν τα χειμερινά σπορ ή εργάζεστε σε ψυχρό περιβάλλον, οι ίνες από cashmere θα σας λύσουν το πρόβλημα του κρύου αυτοστιγμεί, λόγω της ιδιότητάς τους να αυξάνουν γρήγορα τη θερμοκρασία του σώματος.\nΔεν είναι όμως οι μόνες χειμερινές ίνες. Υπάρχουν οι ελαστικές ίνες lana merino που τις βρίσκουμε σε θερμορυθμιστικά-διατηρούν την θερμοκρασία του σώματος σε θερμό ή ψυχρό περιβάλλον και λόγω της μεγάλης υγροσκοπικότητας του υφάσματος, το δέρμα αναπνέει περισσότερο από ένα βαμβακερό.\nΈνα συνηθισμένο πρόβλημα με τα μάλλινα υφάσματα, οι εκνευριστικοί κόμποι παντού, με την mercerizzazione παύει να υφίσταται. Αυτό μας δίνει ένα ύφασμα σχετικά απαλό, ενώ η ίνα που προκύπτει έχει μια φυσική ελαστικότητα. Το επιπλέον πλεονέκτημα είναι ότι από την ποιότητα του μαλλιού merinos, καθώς και τη διαδικασία mercerizzazione του νήματος προκύπτει ένα ύφασμα λεπτότερο από αυτό του αντίστοιχου κλασικού εσωρούχου.\nΟι ίνες Caldo Cotone είναι ό,τι πρέπει να χαλάρωση στο σπίτι και για τον ύπνο.Tweet\nΤο ανθεκτικό Merino Wool\nΟι ελαστικές ίνες lana merino θα σας απαλλάξουν από το άγχος του κρύου σε περίπτωση που βρίσκεστε σε περιβάλλον με συνεχείς αυξομειώσεις της θερμοκρασίας, καθώς διατηρούν τη θερμοκρασία του σώματος. Αυτό οφείλεται στην ικανότητα του μαλλιού να αποθηκεύει ή να απελευθερώνει εσωτερική θερμότητα προς το περιβάλλον και άρα να διατηρεί σταθερή τη θερμοκρασία του σώματος.\nΕίναι η ιδανική ίνα για περιβάλλον υψηλής υγρασίας, χάρη στις υγροσκοπικές ιδιότητες του μαλλιού, που αποθηκεύει ή αποβάλλει την υγρασία χωρίς να μουλιάζει. Αξιοσημείωτο είναι ότι δεν επιτρέπει την ανάπτυξη βακτηρίων και οσμών, λόγω της δομής της ίνας (κερατοειδής μορφή).\nΈτσι ότι το αποτύπωμα της εφίδρωσης είναι ελάχιστο, καθώς απορροφά την υγρασία του σώματος. Στην ουσία, έχουμε ένα ύφασμα που όχι μόνο δεν ξεχειλώνει, αλλά ακολουθεί την κίνηση του σώματος χάρη στη φυσική ελαστικότητα της ίνας merinos. Είναι ανθεκτικό στο πλύσιμο, αρκεί, φυσικά, να πλυθεί στα ευαίσθητα, και δεν θα προβληματιστείτε ποτέ για το αν θα «μπει» στο πλύσιμο. Αν μη τι άλλο, έχουμε να κάνουμε με ίνα που είναι απολύτως φιλική προς το περιβάλλον.\nΑπαλότητα και λεπτότητα. Ο συνδυασμός που κάθε άνδρας ζητάει για τα ρούχα και τα εσώρουχα του.\nΤο ζεστό βαμβάκι Caldo Cotone\nΑν, τώρα, ψάχνετε κάτι ιδανικό για το σπίτι, οι ίνες Caldo Cotone είναι αυτό που αναζητάτε. Πρόκειται για βαμβακερό ύφασμα που χάρη στη λεπτότητά του, και σε συνδυασμό με την εσωτερική fleece υφή, δίνουν την αίσθηση της ζεστασιάς και της απαλότητας. Για να γίνει απτή η έννοια της λεπτότητας, αξίζει να σημειωθεί πως μια λεπτή μπλούζα αυτής της συλλογής μοιάζει με μια χειμερινή πιζάμα από ζεστό βαμβάκι, ενώ όπως σε όλα τα βαμβακερά προϊόντα της συλλογής, η διαπνοή είναι στο μέγιστο βαθμό. Ναι, και εδώ το δέρμα αναπνέει εξαιρετικά.\nΟι ίνες Caldo Cotone είναι ό,τι πρέπει να χαλάρωση στο σπίτι και για τον ύπνο. Μπορούμε να τις βρούμε και σε V λαιμόκοψη, ειδικά για όσους θέλουν να φορέσουν μια λεπτή εσωτερική φανέλα. Το βαμβάκι τους είναι υποαλλεργικό και άκρως ανθεκτικό στο πλύσιμο (πλένεται σε πρόγραμμα για βαμβακερά με υψηλές θερμοκρασίες, άφοβα).\nΟι χειμερινές ίνες της Intimissimi Uomo είναι το μυστικό, που λέγαμε. Κρυμμένες μέσα σε χρώματα όπως το grigio, το blu, και το nero. Ίνες που σε χαμηλή θερμοκρασία μπορούν και αυξάνουν τη ζεστασιά του σώματος. Ίνες που επιτρέπουν στο δέρμα να αναπνέει αλλά του δίνουν και την ζεστή αίσθηση του «χουχουλιάσματος». Ίνες σε ρούχα και εσώρουχα που φοριούνται στη δουλειά και στον ύπνο, τις καθημερινές και τα Σαββατοκύριακα, όλο το χειμώνα, μέχρι και τις αρχές της άνοιξης.\nΔιαβάστε ακόμα: 5 απλά tips για να μην μοιάζει η ντουλάπα σας με πεδίο μάχης.\nFalconeri Intimissimi Uomo


FIFA: «Αξιολογούμε την επιστολή του Ολυμπιακού» | SDNA\nΧωρίς να δώσει λεπτομέρειες για το περιεχόμενό της, με δήλωση στο Αθηναϊκό Πρακτορείο Ειδήσεων η FIFA επιβεβαίωσε ότι έχει λάβει την πρόσφατη επιστολή του Ολυμπιακού η οποία προς ώρας βρίσκεται σε καθεστώς αξιολόγησης.\n«Μπορούμε να επιβεβαιώσουμε ότι έχουμε λάβει μια επιστολή από τον Ολυμπιακό, την οποία αξιολογούμε επί του παρόντος. Παρομοίως, μπορούμε να επιβεβαιώσουμε ότι οι εκπρόσωποι της FIFA και της UEFA συναντήθηκαν χθες (σ.σ: 21.11) με την Εκτελεστική Επιτροπή της Ελληνικής Ποδοσφαιρικής Ομοσπονδίας στην Αθήνα. Για λεπτομέρειες, παρακαλούμε επικοινωνήστε με την HFF (σ.σ: ελληνική ποδοσφαιρική ομοσπονδία)», ανέφερε χαρακτηριστικά η δήλωση της Παγκόσμιας Ομοσπονδίας στο ΑΠΕ-ΜΠΕ.\nΗ επιστολή του Ολυμπιακού εστάλη και στην UEFA, ωστόσο στο αντίστοιχο ερώτημα για σχολιασμό του περιεχομένου της, η Ευρωπαϊκή Ομοσπονδία αρνήθηκε να σχολιάσει απαντώντας πως «δεν έχουμε κανένα σχόλιο να κάνουμε».\nΥπενθυμίζεται ότι το περασμένο Σάββατο η ΠΑΕ Ολυμπιακός έστειλε επιστολή στον υφυπουργό Αθλητισμού, Λευτέρη Αυγενάκη, παρουσιάζοντας την άποψή της για την κατάσταση στο ελληνικό ποδόσφαιρο, τη διαιτησία και τα οικονομικά της ΕΠΟ.


9. Άρθρο 43 παρ. 7-β: Παρέκκλιση από τις μεθόδους και τις βασικές αρχές αποτιμήσεως. Εφαρμογή ειδικών μεθόδων αποτιμήσεως. - Δεν έγινε. - PDF\nDownload "9. Άρθρο 43 παρ. 7-β: Παρέκκλιση από τις μεθόδους και τις βασικές αρχές αποτιμήσεως. Εφαρμογή ειδικών μεθόδων αποτιμήσεως. - Δεν έγινε."\n1 Προσάρτημα ετήσιου ισολογισμού Π Ρ Ο Σ Α Ρ Τ Η Μ Α ΙΣΟΛΟΓΙΣΜΟΥ ΤΗΣ ΤΗΣ «ΤΕΧΝΟΚΑ ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» Σύμφωνα με τις διατάξεις του Κ.Ν. 2190/1920 και ειδικότερα τη διάταξη του άρθρου 43α και τις διατάξεις που το άρθρο αυτό παραπέμπει, παρέχουμε τις ακόλουθες πληροφορίες που αναφέρονται στις οικονομικές καταστάσεις της εταιρείας της Άρθρο 42α παρ. 3: Παρέκκλιση από τις σχετικές διατάξεις περί καταρτίσεως των ετήσιων οικονομικών καταστάσεων, που κρίθηκε απαραίτητη για την εμφάνιση, με απόλυτη σαφήνεια, της πραγματικής εικόνας που απαιτεί η διάταξη της παρ. 2 του άρθρου αυτού. 2. Άρθρο 42β παρ. 1: Παρέκκλιση από την αρχή του αμετάβλητου της δομής και μορφής εμφανίσεως του ισολογισμού και του λογαριασμού "αποτελέσματα χρήσεως". 3. Άρθρο 42β παρ. 2: Καταχώρηση στον προσιδιάζοντα λογαριασμό στοιχείου σχετιζόμενου με περισσότερους υποχρεωτικούς λογαριασμούς. 4. Άρθρο 42β παρ. 3: Προσαρμογή στη δομή και στους τίτλους των λογαριασμών με αραβική αρίθμηση, όταν η ειδική φύση της επιχειρήσεως το απαιτεί. 5. Άρθρο 42β παρ. 4: Συμπτύξεις λογαριασμών του ισολογισμού που αντιστοιχούν σε αραβικούς αριθμούς, για τις οποίες (συμπτύξεις) συντρέχουν οι προϋποθέσεις της διατάξεως αυτής. 6. Άρθρο 42β παρ. 5: Αναμορφώσεις κονδυλίων προηγούμενης χρήσεως για να καταστούν ομοειδή και συγκρίσιμα με τα αντίστοιχα κονδύλια της κλειόμενης χρήσεως. 7. Άρθρο 43α παρ. 1-α: Μέθοδοι αποτιμήσεως των περιουσιακών στοιχείων και υπολογισμού των αποσβέσεων καθώς και των προβλέψεων για υποτιμήσεις τους. 8. Άρθρο 43α παρ. 1-α: Βάσεις μετατροπής σε δραχμές περιουσιακών στοιχείων εκφρασμένων σε ξένο νόμισμα (Ξ.Ν.) και λογιστικός χειρισμός των συναλλαγματικών διαφορών. - Δεν υπήρχαν. 9. Άρθρο 43 παρ. 7-β: Παρέκκλιση από τις μεθόδους και τις βασικές αρχές αποτιμήσεως. Εφαρμογή ειδικών μεθόδων αποτιμήσεως. 10. Άρθρο 43 παρ. 7-β: Αλλαγή μεθόδου υπολογισμού της τιμής κτήσεως ή του κόστους παραγωγής των αποθεμάτων ή των κινητών αξιών. 11. Άρθρο 43 παρ. 7-γ: Παράθεση της διαφοράς, μεταξύ της αξίας αποτιμήσεως των αποθεμάτων και κινητών αξιών και της τρέχουσας τιμής αγοράς τους, εφόσον είναι αξιόλογη. - Δεν υπάρχουν κινητές αξίες.\n2 12. Άρθρο 43 παρ. 9: Ανάλυση και επεξήγηση της γενόμενης μέσα στη χρήση, με βάση ειδικό νόμο, αναπροσαρμογής της αξίας των παγίων περιουσιακών στοιχείων και παράθεση της κινήσεως του λογαριασμού "Διαφορές αναπροσαρμογής". - Δεν έγινε μέσα στη χρήση αναπροσαρμογή των παγίων περιουσιακών στοιχείων. 13. Άρθρο 42ε παρ. 8: Μεταβολές πάγιων στοιχείων και εξόδων εγκαταστάσεως (πολυετούς αποσβέσεως). ΕΝΕΡΓΗΤΙΚΟ Ποσά κλειόμενης χρήσης 2014 Αξία κτήσης Αποσβέσεις Αναπ.αξία Γ. ΠΑΓΙΟ ΕΝΕΡΓΗΤΙΚΟ Ι. Ασώματες ακινητοπιήσεις 5.Λοιπές ασώματες ακινητοποιήσεις 0,00 0,00 0,00 0,00 0,00 0,00 ΙΙ. Ενσώματες ακινητοποιήσεις 2. Κτιρια σε εγκατάσταση τρίτων 0,00 0,00 0,00 3. Μηχανήματα-Τεχν.Εξοπλισμός 0,00 0,00 0,00 4. Μεταφορικά Μέσα 0,00 0,00 0,00 5. Έπιπλα και λοιπός εξοπλισμός 0,00 0,00 0,00 6. Ακινητοποιήσεις υπό εκτέλεση και προκαταβολές 0,00 0,00 0,00 0,00 0,00 0,00 Σύνολο Ακινητοποιήσεων 0,00 0,00 0,00 ΙΙΙ.Συμμετοχές και άλλες μακροπρόθεσμες απαιτήσεις 7.Λοιπές μακροπρόθεσμες απαιτήσεις 0,00 ΣΥΝΟΛΟ ΠΑΓΙΟΥ ΕΝΕΡΓΗΤΙΚΟΥ(ΓΙ+ΓΙΙ+ΓΙΙΙ) 0, Αρθρο 43ε παρ. 5-δ: Ανάλυση πρόσθετων αποσβέσεων. - Δεν έγιναν. 15. Άρθρο 43 παρ. 5-ε: Προβλέψεις για υποτίμηση ενσωμάτων πάγιων περιουσιακών στοιχείων. - Δεν σχηματίστηκαν. 16. Άρθρο 43 παρ. 3-ε: Ανάλυση και επεξήγηση των ποσών των εξόδων εγκαταστάσεως (πολυετούς αποσβέσεως) που αφορούν τη χρήση. (Εάν υπάρχουν γίνεται ανάλυση ως πίνακες παρ. 13). 17. Άρθρο 43 παρ. 3-γ: Τα ποσά και ο λογιστικός χειρισμός των συναλλαγματικών διαφορών που προέκυψαν στην παρούσα χρήση κατά την πληρωμή (δόσεων) ή την αποτίμηση στο τέλος της χρήσεως σε δραχμές των υποχρεώσεων από δάνεια ή πιστώσεις σε ξένο νόμισμα χρησιμοποιηθέντων αποκλειστικά για κτήσεις πάγιων στοιχείων. 18. Άρθρο 43 παρ. 4 εδάφια α και β: Ανάλυση και επεξήγηση των κονδυλίων "Έξοδα ερευνών και αναπτύξεως", "Παραχωρήσεις και δικαιώματα βιομηχανικής ιδιοκτησίας" και "Υπεραξία επιχειρήσεως (GOODWILL)" - Δεν συντρέχει τέτοια περίπτωση. 19. Άρθρο 43α παρ. 1-β: Συμμετοχές στο κεφάλαιο άλλων επιχειρήσεων με ποσοστό μεγαλύτερο από 10%.\n3 20. Άρθρο 43α παρ. 1-ιε: Σύνταξη ενοποιημένων οικονομικών καταστάσεων στις οποίες περιλαμβάνονται και οι οικονομικές καταστάσεις της εταιρείας. - Δεν συντρέχει τέτοια περίπτωση. 21. Άρθρο 43α παρ. 1ια: Αποτίμηση αποθεμάτων κατά παρέκκλιση από τους κανόνες αποτιμήσεως του άρθρου 43, για λόγους φορολογικών ελαφρύνσεων. - Δεν έγινε παρέκκλιση. 22. Άρθρο 43α παρ. 1-ι: Διαφορές από υποτίμηση κυκλοφορούντων στοιχείων ενεργητικού και λόγοι στους οποίους οφείλονται. 23. Άρθρο 43α παρ. 1-δ: Κατηγορίες μετοχών, στις οποίες διαιρείται το μετοχικό κεφάλαιο. - Δέκα εταιρικά μερίδια, ονομαστικής αξίας δέκα (10) ευρώ εκάστη. 24. Άρθρο 43α παρ. 1-γ: Εκδοθείσες μετοχές μέσα στη χρήση για αυξήσεις του μετοχικού κεφαλαίου. Δεν υπάρχουν. 25. Άρθρο 43α παρ. 1-ε και 42ε παρ. 10: Εκδοθέντες τίτλοι και ενσωματωμένα σ' αυτούς δικαιώματα. - Δεν εκδόθηκαν τίτλοι με ενσωματωμένα σε αυτούς δικαιώματα. 26. Άρθρο 43α παρ. 1-στ: Απόκτηση ίδιων μετοχών μέσα στην παρούσα χρήση. - Δεν αποκτήθηκαν. 27. Άρθρο 42ε παρ. 14 εδάφιο δ: Ανάλυση του λογαριασμού "Λοιπές προβλέψεις", αν το ποσό του είναι σημαντικό. - Δεν έγιναν. 28. Άρθρο 43α παρ. 1-ζ: Οι οικονομικές δεσμεύσεις από συμβάσεις κ.λ.π. που δεν εμφανίζονται στους λογαριασμούς τάξεως. Υποχρεώσεις καταβολής ειδικών μηνιαίων παροχών και οικονομικές δεσμεύσεις για συνδεδεμένες επιχειρήσεις. 29. Άρθρο 43α παρ. 1-ιβ: Πιθανές οφειλές σημαντικών ποσών φόρων και ποσά φόρων που ενδεχομένως να προκύψουν σε βάρος της κλειόμενης και των προηγούμενων χρήσεων, εφόσον δεν εμφανίζονται στις υποχρεώσεις ή στις προβλέψεις. Οι φορολογικές υποχρεώσεις της εταιρίας δεν έχουν ελεγχθεί από τις φορολογικές αρχές από τη σύστασή της (2013) έως και την κλειόμενη χρήση Η εταιρία δεν έχει προβεί σε εκτίμηση των πρόσθετων φόρων και των προσαυξήσεων που πιθανόν καταλογιστούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για αυτή την ενδεχόμενη υποχρέωση. 30. Άρθρο 43α παρ. 1-στ: Μακροπρόθεσμες υποχρεώσεις πάνω από 5 έτη. 31. Άρθρο 43α παρ. 1-στ: Υποχρεώσεις καλυπτόμενες με εμπράγματες ασφάλειες. 32. Άρθρο 42ε παρ. 12: Ανάλυση των κονδυλίων των μεταβατικών λογαριασμών "Έσοδα χρήσεως εισπρακτέα" και "Έξοδα χρήσεως δουλεμένα"\n4 33. Άρθρο 42ε παρ. 11: Ανάλυση των λογαριασμών τάξεως, στην έκταση που δεν καλύπτεται η υποχρέωση αυτή από τις πληροφορίες της επόμενης παραγράφου. 34. Άρθρο 42ε παρ. 9: Εγγυήσεις και εμπράγματες ασφάλειες που χορηγήθηκαν από την εταιρεία. 35. Άρθρο 43α παρ. 1-ιγ: Αμοιβές μελών οργάνων διοικήσεως και διευθύνσεως της εταιρείας. 36. Άρθρο 43α παρ. 1-ιγ: Υποχρεώσεις που δημιουργήθηκαν ή αναλήφθηκαν για βοηθήματα σε αποχωρήσαντα την παρούσα χρήση μέλη οργάνων διοικήσεως και διευθύνσεως της εταιρείας. 37. Άρθρο 43α παρ. 1-ιδ: Δοθείσες προκαταβολές και πιστώσεις σε όργανα διοικήσεως (μέλη διοικητικών συμβουλίων και διαχειριστές). 38. Άρθρο 43α παρ. 1-η: Κύκλος εργασιών κατά κατηγορίες δραστηριότητας και γεωγραφικές αγορές. (Ο κύκλος εργασιών λαμβάνεται όπως καθορίζεται στο άρθρο 42ε παρ. 15 εδάφιο α). 39. Άρθρο 43α παρ. 1-θ: Μέσος όρος του απασχοληθέντος κατά τη διάρκεια της χρήσεως προσωπικού και κατηγορίες αυτού, με το συνολικό κόστος τους. Διευκρινίζεται ότι, στο "Διοικητικό (υπαλληλικό) προσωπικό" περιλαμβάνεται το με μηνιαίο μισθό αμειβόμενο προσωπικό και στο "εργατοτεχνικό προσωπικό" οι αμειβόμενοι με ημερομίσθιο. 40. Άρθρο 42ε παρ. 15-β: Ανάλυση των έκτακτων και ανόργανων εξόδων και εσόδων (δηλαδή των λογαριασμών "έκτακτα και ανόργανα έξοδα" και "έκτακτα και ανόργανα έσοδα"). Αν τα ποσά των λογαριασμών "έκτακτες ζημίες" και "έκτακτα κέρδη" είναι σημαντικά παρατίθεται, κατ' εφαρμογή της διάταξης του άρθρου 43α παρ. 1-ιγ, ανάλυση και αυτών με βάση τους λογαριασμούς και του Γεν. Λογ. Σχεδίου. 41. Άρθρο 42ε παρ. 15-β: Ανάλυση των λογαριασμών "Έσοδα προηγούμενων χρήσεων", "Έσοδα από προβλέψεις προηγούμενων χρήσεων" και "Έξοδα προηγούμενων χρήσεων". 42. Άρθρο 43α παρ. 1-ιζ: Οποιεσδήποτε άλλες πληροφορίες που απαιτούνται από ειδικές διατάξεις ή που κρίνονται αναγκαίες για την αρτιότερη πληροφόρηση των μετόχων και των τρίτων και εφαρμογή της αρχής της πιστής εικόνας. - Δεν κρίνονται αναγκαίες άλλες πληροφορίες. στ) Άρθρο 43α παρ. 1-κ(11): Διακριτική παρουσίαση, στις σημειώσεις- προσάρτημα των οικονομικών καταστάσεων, των συνολικών αμοιβών που χρέωσε κατά το οικονομικό έτος ο νόμιμος ελεγκτής ή το ελεγκτικό γραφείο για τον υποχρεωτικό έλεγχο των ετήσιων λογαριασμών, των συνολικών αμοιβών που χρεώθηκαν για άλλες υπηρεσίες ελεγκτικής φύσης, των συνολικών αμοιβών που χρεώθηκαν για υπηρεσίες φορολογικών συμβουλών και των συνολικών αμοιβών που χρεώθηκαν για λοιπές μη ελεγκτικές υπηρεσίες. Η απαίτηση αυτή δεν ισχύει όταν η εταιρεία περιλαμβάνεται στους ενοποιημένους λογαριασμούς που απαιτείται να συνταχθούν βάσει του άρθρου 90 του κ.ν. 2190/1920 «Περί ανωνύμων εταιρειών» (ΦΕΚ 37 Α ), υπό τον όρο ότι οι πληροφορίες δίνονται στις σημειώσεις στους ενοποιημένους λογαριασμούς(12).\n5 Η εταιρεία δεν είχε τέτοιες αμοιβές διότι οι οικονομικές καταστάσεις της προηγούμενης χρήσεως δεν έχουν ελεγχθεί από Ορκωτό Ελεγκτή Λογιστή διότι η εταιρεία δεν έχει τα προβλεπόμενα του από τον Ν. 2190/1920 όρια για υποχρεωτικό έλεγχο. ζ) Άρθρο 43α παρ. 1-ιη: Οποιεσδήποτε άλλες πληροφορίες που κρίνονται αναγκαίες για την επίτευξη των σκοπών της αρτιότερης πληροφόρησης των μετόχων και των τρίτων και της παρουσίασης μιας πιστής εικόνας της περιουσίας, της χρηματοοικονομικής θέσης και των αποτελεσμάτων χρήσεως της εταιρείας. -Δεν υπάρχουν ΚΑΛΑΜΑΤΑ, 8/06/2015 Ο Διαχειριστής Εταιρίας Ο Προϊστάμενος Λογιστηρίου ΚΑΓΚΑΡΗΣ ΧΑΡΑΛΑΜΠΟΣ ΠΑΠΑΔΟΠΟΥΛΟΣ ΑΘΑΝΑΣΙΟΣ


ΕΛΕΥΘΕΡΙΑ: Μήνυμα του Μητροπολίτου Πειραιώς Καλλίνικου για την νέα σχολική χρονιά… Σεπτεμβρίου 1993\nΚοιτάξτε το έθνος μας. Μέσα από τους αιώνες εμεγαλούργησε και όταν , τον 3ο αιώνα, συνάντησε τον χριστιανισμό και ταυτίστηκε με την ορθοδοξία, βρήκε την αληθινή του δύναμη η Ορθοδοξία μας χάρισε το χιλιόχρονο Βυζάντιο, η Ορθοδοξία μας κράτησε Έλληνες τα 400 χρόνια της δυσβάστακτης σκλαβιάς, η Ορθοδοξία έδωσε το σθένος στους αγωνιστές της ελευθερίας μας. Και αν σήμερα το σκάφος του Ελληνισμού κλυδωνίζεται επικίνδυνα, είναι γιατί λοξοδρόμησε από τον πολικό αστέρα, που δεν είναι άλλος από την πίστη την πατέρων μας. Αυτή η δύναμη που γιγάντωσε το έθνος μας, ας γίνει και δύναμη προσωπική σας, η Εκκλησία μας είναι η μεγάλη Τροφός, η στοργική Μητέρα μας. Πίστεψε το αυτό, όσο και αν σήμερα αμφισβητείται αυτή η αλήθεια, γιατί η Εκκλησία μας συνεχίζει το συγκλονιστικό έργο της μέσα από τις θύελλες και τα ανθρώπινα προβλήματα και οδηγεί όλους μας στο γαλήνιο λιμάνι της σωτηρίας. Μέσα σε αυτήν νιώθουμε την ομορφιά της ζωής κοντά στον Χριστό, που είναι μια ζωή ευλογημένη, χαρούμενη, ειρηνική, δημιουργική. Μέσα στην Εκκλησία βρίσκουμε το αληθινό εαυτό μας, βιώνουμε την πίστη προς τον Θεό και την αγάπη προς τον συνάνθρωπο-αδερφό μας. Εκεί ξεχνούμε όσα μας χωρίζουν και μένουμε σε όσα μας ενώνουν. Αντλούμε χάρη και δύναμη και θέληση και κατεβαίνουμε στον στίβο της καθημερινότητας για αν βγούμε νικητές. Θριαμβευτές στους κινδύνους που από παντού μας κυκλώνουν. Νοσταλγοί και αναζητητές της αιωνιότητας. Προσεύχομαι αυτή η δύναμη και η χάρη του Θεού να επισκιάσει της ζωή σας, εύχομαι δε μέσα από τα βάθη της πατρικής μου καρδιάς καλή και ευλογημένη τη νέα σχολική χρονιά στους κ. εκπαιδευτικούς λειτουργούς της περιοχής μας, στους κ. γονείς και κηδεμόνες και ιδιαιτέρως σε όλους εσάς, τους μαθητές και τις μαθήτριες των σχολείων της Μητροπόλεως μας, ώστε στον στίβο της γνώσεως να πρωτεύσετε, αλλά και στα αγωνίσματα της αρετής να διαπρέψετε.\nΟ Θεός μαζί σα. Καλή χρονιά.\n+ Ο Πειραιώς Καλλίνικος».


Από το προφίλ του Manos Antonaros στο Facebook\nΚαι απατούν γιατι είναι η εύκολη λύση.\nΠριν απο μερικές μέρες γυρω στις 3 το πρωί σταματώ με το αυτοκίνητο μπροστά στο διανυκτερεύον περίπτερο του Φλοίσβου στο Π.Φάληρο να ψωνίσω κάτι.\nΜπροστά είναι σταματημένες και δυο μηχανές με δυο ζευγάρια.\nΠουλιά της νύχτας.\nΡάστα μαλλί… βαρειά προσβλητική ομιλία….αναμεταξύ τους.\nΝυχτα ειναι… δεν δυσανασχετω…αλλά σκέφτομαι όλα αυτα που σκεφτόμαστε εμείς οι μεγαλύτεροι.\nΗ μια κοπελιά διαλέγει τυποποιημένο φαγητό από το ψυγείο.\nΔυο τρία πράγματα… ο περιπτεράς της τα βάζει σε μια σακούλα.\nΤο ένα ζευγάρι ειναι ήδη πάνω στη μηχανή.\nΠάω να μπω στο αυτοκίνητο όταν διακρίνω δεξιά του περίπτερου μια ηλικιωμένη κυρία (homeless) κου κοιμάται στο πεζοδρόμιο πάνω σε ενα χαρτί απο χαρτόκουτο… μεταξύ περίπτερου και στάσης.\nΤο ζευγάρι που΄χει μείνει κάνει φασαρία.\nΔυσανασχετώ, αλλά δεν το δείχνω.\nΚάθομαι πίσω από το τιμόνι και ετοιμάζομαι να ξεκινήσω.\nΚαι τότε την βλέπω\nΗ μικρή με το ράστα μαλλί πλησιάζει την κυρία που κοιμάται και της αφήνει στο προσκέφαλο αυτα που'χει ψωνίσει…\nΑπαλά… τρυφερά… μετα ανεβαίνει στο πίσω κάθισμα της μηχανής και φεύγουν.\nΕίχα πολύυυυ καιρο να δω μια τόσο ποιητική σκηνή.\nΗ ελπίδα πεθαίνει τελευταία και συχνά-πυκνά είναι μεταμφιεσμένη.\nΞεκινώ κι εγω.\nΓι' αυτό νίκησε ο Τσίπρας! Του Μάνου Αντώναρου\nΚατά τη γνώμη μου μετα την πτώση του Υπαρκτού Σοσιαλισμού (της Σοβιετικής Ενωσης ντε!) το μπαλάντζο έγειρε απότομα και επικίνδυνα προς το Χρημα. Τον καπιταλισμό για να συνεννοηθούμε. Το χουν πει πριν από μένα όλος ο κόσμος.\nΑΠΟΚΑΛΥΠΤΙΚΕΣ εικόνες: Άστεγη στην Βρετανία ισχυρίζεται ότι είναι αδελφή του Βενιζέλου…


Το συγκλονιστικό βίντεο από την παραλία του Μύρτου - Aftodioikisi.gr\n«Κόβει την ανάσα» η εικόνα του Χάρακα, πάνω από την πασίγνωστη και πανέμορφη παραλία του Μύρτου στην Κεφαλλονιά, μετά τον ισχυρό σεισμό της προηγούμενης Κυριακής.\nΤο μέρος, όπως φαίνεται ξεκάθαρα στο βίντεο, απέκτησε χαράδρα, η οποία ξεκινάει από τον δρόμο.\nΑξίζει να σημειωθεί ότι ο δρόμος είναι εδώ και αρκετό καιρό κλειστός λόγω έργων που γίνονται.\nΟ σεισμός που ταρακούνησε την Κεφαλλονιά και έγινε αισθητός σε αρκετές ακόμα περιοχές της Ελλάδας αλλά και της Ιταλίας, σημειώθηκε νωρίς το απόγευμα της προηγούμενης Κυριακής και ήταν μεγέθους 5,8 βαθμών της κλίμακας Ρίχτερ.\nΑπό τότε έχουν σημειωθεί αμέτρητοι μετασεισμοί, με τους κατοίκους να ανησυχούν και να παραμένουν μακριά από τα σπίτια τους. Το νησί έχει κηρυχθεί σε κατάσταση εκτάκτου ανάγκης, αρκετές οικογένειες έχουν βρει καταφύγιο στα δύο πλοία που έχουν καταπλεύσει εκεί και όπου αλλού μπορούν ενώ την ίδια ώρα ο έλεγχος των κτιρίων από κλιμάκιο ειδικών συνεχίζεται.


«Στιγμές» από τον Πομάκο πρωταθλητή κόσμου στο Krav Maga Ισκάν Σελήμ | People News\nΠΡΟΣΩΠΑΣΤΙΓΜΕΣ 6 Σεπτεμβρίου 2020 ΠΑΝΑΓΙΩΤΗΣ ΑΝΔΡΕΑΔΗΣ 0\nKrav Maga1 Έλληνας3 Ισκάν Σελήμ1 παγκόσμιος πρωταθλητής1 Πομάκος1\nΟ Iskan Selim είναι ένας Έλληνας αθλητής πολεμικών τεχνών, όπου γεννήθηκε στην Ελλάδα το 1981. Έκανε τα πρώτα βήματα στις πολεμικές τέχνες ξεκινώντας από...\nΟ Iskan Selim είναι ένας Έλληνας αθλητής πολεμικών τεχνών, όπου γεννήθηκε στην Ελλάδα το 1981. Έκανε τα πρώτα βήματα στις πολεμικές τέχνες ξεκινώντας από το Muai Thai σε νεαρή ηλικία στη Γερμανία, όπου έλαβε σημαντικά βραβεία σε διαγωνισμούς, συγκεκριμένα 28 νίκες σε 29 αγώνες συνολικά. Το 2001 μπήκε στον κόσμο του Krav Maga και άρχισε να εκπαιδεύεται ως μαθητής σε ένα από τα πιο αξιοσέβαστα σχολεία του Ισραήλ. Το 2007 κατέκτησε τον τίτλο του Master και 4 χρόνια αργότερα ίδρυσε το σύστημα αυτοάμυνας και την εταιρεία μεμονωμένων μελών Krav Maga Viper. Σήμερα ο Iskan Selim θεωρείται ένας από τους κορυφαίους εξεταστές στον κόσμο με τεράστια εμπειρία.\nΗ ενασχόλησή του με το Krav Maga ξεκίνησε το 2000, όταν το KRAV MAGA πραγματοποιήθηκε για πρώτη φορά στην Ευρώπη και ο Iskan Selim «μυήθηκε» στο Krav Maga το 2003 από έναν Ισραηλινό δάσκαλο που είχε συναντήσει στο Muay Thai (Thai boxing) στο Αμβούργο και από τότε αφοσιώθηκε επαγγελματικά. Έφτασε στο 5ο DAN και αποφοίτησε από την Ακαδημία Ashdod στο Ισραήλ. Μετά την πρώτη θέση στο πρόσφατο διεθνές τουρνουά, του απονεμήθηκε η χρυσή ζώνη, η οποία είναι η υψηλότερη διάκριση και έχει επίσης λάβει δύο φορές τον τίτλο του GrandMaster της Χρονιάς 2015 και 2018.\nΤα τελευταία χρόνια, διδάσκει στο Krav Maga Viper, έχει ταξιδέψει πολλές φορές στο Ισραήλ, τη Γερμανία και άλλες χώρες. Έχει γνωρίσει προσωπικά όλους τους μεγάλους δασκάλους του Krav Maga παγκοσμίως. Το Krav Maga Viper συνδυάζει τεχνικές από όλες τις πολεμικές τέχνες που έχει μάθει κατά τη διάρκεια της ζωής του.\nΔύο από τα πιο σημαντικά βραβεία που δόθηκαν στο Krav Maga Viper είναι η πρόκληση του Αμερικανού Προέδρου που κέρδισε το 2013 και διεκδίκησε το Χρυσό Βραβείο ως Προεδρικός Πρωταθλητής, υπογεγραμμένος από τον Πρόεδρο των ΗΠΑ Μπαράκ Ομπάμα, και το δεύτερο, ο τίτλος του παγκόσμιου πρωταθλητή στο παγκόσμιο πρωτάθλημα αυτοάμυνας στη Γερμανία το 2015, όπου εκπροσώπησε τη χώρα του, την Ελλάδα και το Krav Maga Viper. Η Παγκόσμια Ομοσπονδία Πολεμικών Τεχνών MAA, του έδωσε τη χρυσή ζώνη και αναγνώρισε την KMV ως ένα από τα κορυφαία συστήματα αυτοάμυνας στον κόσμο.\nΑκόμα έχει ολοκληρώσει τη βασική και ειδική εκπαίδευση του συστήματος στη Σαμάρα της Ρωσίας, από την 3η Ταξιαρχία της GRU Spetsnaz – την ελίτ των στρατιωτικών σχηματισμών υπό τον έλεγχο της Υπηρεσίας Στρατιωτικών Πληροφοριών της GRU.\nO Iskan Selim είναι ιδρυτής και διευθυντής του Krav Maga Viper, όπου ιδρύθηκε το 2014. Έχει βγει τρεις φορές παγκόσμιος πρωταθλητής και πρώτος σε όλο τον κόσμο στην αυτοάμυνα. Σήμερα είναι εκπαιδευτής στην International Police Organization.\n– Η στιγμή που έγινε η πρώτη ανάμνηση της ζωής σου:\nΟ θάνατος του πατέρα μου γιατί τον έχασα σε πολύ μικρή ηλικία.\n– Η αξέχαστη στιγμή στο σχολείο:\nΌταν στο τέλος της χρονιάς παίζαμε μπουγέλο, αυτές οι στιγμές μου μείνανε αξέχαστες.\n– Μια ευτυχισμένη παιδική στιγμή…\nΌταν ο μπαμπάς μου, λίγες μέρες πριν τον χάσω, με πήγε για ψάρεμα πρώτη φορά.\n– Μια στιγμή αφόρητης τρέλας…\nΜία στιγμή αφορά τρέλας ήταν όταν πήρα το μηχανάκι του αδερφού μου και έκανα βόλτες μέχρι να τελειώσω τη βενζίνη, ενώ ήμουν μόλις 12 χρόνων.\n– Μια υπέροχη στιγμή με τους φίλους μου…\nΤο πάρτι που είχαμε διοργανώσει με την παρέα μου πριν πάω φαντάρος, ήτανε μία από τις καλύτερες στιγμές μου.\n– Η στιγμή που έφυγες από το σπίτι…\nΠρώτη φορά που έφυγα από το σπίτι ήμουν 14 χρόνων για να πάω να δουλέψω στη Γερμανία στα ναυπηγεία.\n– Στιγμές από ταξίδια…\nΤαξίδευα συνέχεια για την εκπαίδευσή μου και μάθαινα αρκετές πολεμικές τέχνες, με αποτέλεσμα να έχω πολλές αναμνήσεις από διάφορα μέρη. Αυτές που ξεχώρισαν είναι στο Ισραήλ και στην Ρωσία, όπου πήγαινα πολλά χρόνια.\n– Εκείνη η στιγμή που αποφάσισες να ασχοληθείς με το Krav Maga..\nΗ στιγμή που αποφάσισα να ασχοληθώ με το Krav Maga, ήταν όταν σε έναν αγώνα, γνώρισα έναν ισραηλινό εκπαιδευτή Krav Maga και μου πρότεινε να πάω σε μία εκπαίδευση του στο Ισραήλ και τότε ξεκίνησε για μένα το ταξίδι για το Krav Maga. Αυτό που έμαθα μόλις ξεκίνησα το Krav Maga είναι ότι είναι η πιο αυστηρή εκπαίδευση στο κόσμο.\n– Η κορυφαία στιγμή μέχρι τώρα στην επαγγελματική σου πορεία…\nΤο 2015 πήρα την παγκόσμια ζώνη στην αυτοάμυνα και ο τίτλος που πήρα ως βασιλιάς της αυτοάμυνας το 2019.\n– Στιγμές ενός ταξιδιού…\nΤο ταξίδι που πήγα Ταϊλάνδη μου έμεινε αξέχαστο, γιατί είναι πολύ διαφορετικό μέρος από τα άλλα που έκανα για εκπαίδευση. Είχα πάει με τους φίλους μου από τη Γερμανία για εκπαίδευση muay Thai και η εκπαίδευση γινόταν σε ένα γυμναστήριο διαφορετικό από αυτά που είχαμε συνηθίσει στη Γερμανία. Ήταν σαν καλύβα και είχε παντού σάκους, ενώ τα φαγητά που τρώγαμε δεν ήτανε απολαυστικά.\n– Η στιγμή που γνώρισες έναν σημαντικό άνθρωπο…\nΌταν είχα τελειώσει την εκπαίδευσή μου, γύρισα στην Ελλάδα και γνώρισα την σύζυγό μου. Είχα έρθει στην Ελλάδα ένα καλοκαίρι και είχα πάει στο χωριό της βόλτα και την γνώρισα ένα απόγευμα που είχε βγει με τις φίλες της και την πλησίασα να ζητήσω τον αριθμό της ώστε να γνωριστούμε. Το είχα καταλάβει ότι θα συνεχίζαμε το ταξίδι της ζωής μαζί από την πρώτη στιγμή.\n– Την στιγμή που παντρεύτηκες…\nΌταν παντρευτήκαμε είδα πόσο ταιριάζουμε και πώς θα με στηρίζει σε αυτό που θα έκανα. Της άρεσαν πολύ οι πολεμικές τέχνες και και τότε ξεκίνησα να τις μαθαίνω Krav Maga. Αυτό με έκανε πολύ χαρούμενο γιατί ήμασταν και στη δουλειά μαζί.\n– Τη στιγμή που έπιασες στην αγκαλιά σου το πρώτο σου παιδί….\nΠαντρευτήκαμε γρήγορα και το πρώτο παιδί μας ήρθε μέσα σε 2 χρόνια. Όταν γεννήθηκε η κόρη μου ήτανε η καλύτερη στιγμή της ζωής μου και η πιο συγκινητική.\n– Δυο στιγμές με τα παιδιά σου…\nΌταν πήραμε την κόρη μας και πήγαμε πρώτη φορά διακοπές μαζί της στη Λευκάδα και είδα πόσο χαρούμενη και ενθουσιασμένη ήταν που της έδειχνα ένα καινούργιο μέρος. Επίσης, όταν ξεκίνησε τις πολεμικές τέχνες η κόρη μου και πήρε την πρώτη ζώνη. Τότε ξεκίνησε το ταξίδι στις πολεμικές τέχνες μαζί μου με έκανε πολύ ευτυχισμένο.\n– Εκείνη η στιγμή που ένιωσες ευτυχία…\nΤη δεύτερη φορά που ένιωσα πολύ ευτυχισμένος ήταν μόλις γεννήθηκε ο γιος μου και ένιωσα το άγγιγμα του, το οποίο μου έδινε ώθηση για να συνεχίσω να είμαι δυνατός για αυτόν και για την οικογένειά μου\n– Η στιγμή που απογοητεύτηκες…\nΗ μεγαλύτερη απογοήτευση που ένιωσα τελευταία ήταν που ακύρωσαν την τελετή αφής της Ολυμπιακής Φλόγας στην Ξάνθη, γιατί θα ήμουν ο πρώτος λαμπαδηδρόμος στην Ξάνθη.\n– Μια στιγμή που σε πλημμύρισε φόβο…\nΌταν σε μία εκπαίδευση μου στο Ισραήλ είχαμε πάει για φαγητό σε ένα εστιατόριο και ακούσαμε μία έκρηξη εκεί κοντά, τότε ήταν η στιγμή που τρόμαξα πιο πολύ από ποτέ.\n– Η στιγμή που θυμήθηκες κάτι από το παρελθόν:\nΌταν πήρα τον τίτλο παγκόσμιος πρωταθλητής θυμήθηκα το λόγο που είχα δώσει στον πατέρα μου πριν πεθάνει καθώς μόλις είχα ξεκινήσει την ενασχόλησή μου με τις πολεμικές τέχνες.\n– Μια τολμηρή στιγμή…\nΠως μία μέρα θα γίνω ο πιο καλός στον κόσμο θα ήθελα πολύ να είναι δίπλα μου ο πατέρας μου για να δει πώς πραγματοποίησα αυτό που του είχα υποσχεθεί.\n– Εκείνη η στιγμή που σε πόνεσε…\nΗ στιγμή που πόνεσα και θα με πονάει πάντα ήταν τότε που κατάλαβα αν και μικρός ότι δεν θα ξαναγυρίσει ο πατέρας μου πότε.\n– Η στιγμή που άκουσες μια σκληρή αλήθεια:\nΜία σκληρή αλήθεια που που θυμάμαι τελευταία ήταν ότι έπρεπε να σταματήσω τις προπονήσεις λόγω κορωνοϊού και έπρεπε να μείνουμε σπίτι για πολλές μέρες.\n– Η στιγμή που είπες: «Αυτή είναι η ομορφότερη στιγμή της ζωής μου»:\nΌταν εκπαίδευα την κόρη μου και πλησίασε ο γιος μου και άρχισε να αντιγράφει και αυτός τις κινήσεις μου , τότε κατάλαβα πώς ήταν η ομορφότερη στιγμή της ζωής μου.\n– Η στιγμή που περιμένεις εναγωνίως στο μέλλον…\nΝα δω τα παιδιά μου να ακολουθούν τον δρόμο μου και να συνεχίσουν αυτό που έχω ξεκινήσει, το Krav Maga Viper.\nΔημοσιογραφική επιμέλεια: Βίκυ Μπαφατάκη, Παναγιώτης Ανδρεάδης